Diari Oficial de la Generalitat Valenciana


Sumari del DOGV 9192, del 11-10-2021 (2021/10325)

RESOLUCIÓ de 7 d'octubre de 2021, del president de l'Institut Valencià de Cultura per la qual es concedeixen ajudes al foment de les arts escèniques per al sector de la dansa durant els mesos de desembre de 2020 a novembre de 2021.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9192

Data del DOGV
:   11-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10898


Data del document
:   07-10-2021

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 d'octubre de 2021, del president de l'Institut Valencià de Cultura per la qual es concedeixen ajudes al foment de les arts escèniques per al sector de la dansa durant els mesos de desembre de 2020 a novembre de 2021. [2021/10581]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 17.02.2021, del president de l'Institut Valencià de Cultura, per la qual es convoquen subvencions per al foment de les arts escèniques per al sector de la dansa durant els mesos de desembre de 2020 a novembre de 2021 (DOGV 9025, 22.02.2021), i tenint en compte els fets següents,  
  
Exposició de fets  
Primer. Mitjançant resolució de 17.02.2021, del president de l'Institut Valencià de Cultura, es va convocar la concessió de subvencions destinades al foment de les arts escèniques per al sector de la dansa durant els mesos de desembre de 2020 a novembre de 2021, d'acord amb el que es preveu en l'Ordre 8/2020, d'11.06.2020, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Segon. De conformitat amb el que es preveu en el resolc tercer de la convocatòria, el termini de presentació de sol·licituds era de vint-i-cinc dies hàbils, a comptar des de l'endemà a la seua publicació, per la qual cosa va finalitzar el 30.03.2021, havent-se presentat noranta-huit (98) sol·licituds per part de les diferents persones físiques i jurídiques interessades.  
Tercer. En atenció al que es disposa en l'article 6 de l'Ordre 8/2020, de bases reguladores, la comissió tècnica de valoració, nomenada per resolució del president de l'Institut Valencià de Cultura de data 21.05.2021, degudament constituïda i reunida en sessions plenàries presencials entre els dies 06.07.2021 i 08.09.2021, ha portat a efecte l'estudi dels expedients de sol·licitud i ha valorat els projectes, d'acord amb els criteris objectius d'atorgament que conté l'article 43.1 de les bases reguladores, i desenvolupats en el resolc cinqué de la convocatòria, emetent l'acta corresponent.  
La proposta motivada de resolució del director general de l'Institut Valencià de Cultura es formula després d'haver vist els expedients i l'acta amb la proposta evacuada per la comissió tècnica de valoració nomenada a aquest efecte, a la qual es va donar difusió a través de la pàgina web de l'Institut Valencià de Cultura (http://ivc.gva.es), i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aquesta condició; a més de aquests, s'han tingut en consideració altres fets, al·legacions i proves adduïdes per les entitats interessades.  
Totes les sol·licituds d'ajuda valorades s'han presentat dins del termini establit en el resolc tercer, punt 1 de la convocatòria, i els expedients incoats s'han tramitat de conformitat amb el que es disposa en l'article 6 de les bases reguladores.  
  
Fonaments normatius  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006 de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020), d'ara en avant, bases reguladores.  
Quart. La Resolució de 17.02.2021, del President de l'Institut Valencià de Cultura, per la qual es convoca la concessió de subvencions destinades al foment de les arts escèniques per al sector de la dansa durant els mesos de desembre de 2020 a novembre de 2021. (DOGV 9025, 22.02.2021), d'ara en avant, resolució de convocatòria.  
  
Cinqué. El Decret 141/2014, de 5 de setembre, del Consell (DOGV 7355, 08.09.2014) pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2.2 l) entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per part seua, l'article 4.2 j), disposa que correspon a la presidència la competència per a exercir aquestes funcions.  
Sisé. L'import global màxim d'aquestes ajudes, que es finança amb càrrec a la línia de subvenció S6422000, «Foment de les arts escèniques», entitat 00163, de la secció 09, del capítol IV dels pressupostos de la Generalitat Valenciana per a l'exercici 2021, és de cinc milions d'euros (5.000.000 ?), dels quals van quedar inicialment assignats a la present convocatòria un total de set-cents noranta mil euros (790.000 ?). El romanent produït en la present convocatòria s'ha aplicat a la convocatòria de teatre i dansa, que es finança amb la mateixa línia de subvenció. El resum econòmic és el següent:  
  
  
Convocatòria Import inicial Import concedit Aplicació romanents  
Teatre i circ 4.525.377 - 4.332.830 - (+) 122.830 -  
Dansa 503.581 - 667.170 - (-) 122.830 -  
Total 5.139.212 - 5.000.000 - 0 -  
  
  
Per tot això, en virtut de l'exposició de fets i dels fonaments normatius que han quedat exposats, vista l'acta-proposada evacuada per la comissió tècnica de valoració i la proposta de resolució elevada pel director general de l'Institut Valencià de Cultura, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
  
Primer  
Concedir subvenció a les sol·licituds per al foment de les arts escèniques per al sector de la dansa per un import total de sis-cents seixanta-set mil cent setanta euros (667.170,00 ?), segons les modalitats i els beneficiaris que s'especifiquen a continuació.   
L'import global màxim d'aquestes ajudes és de sis-cents seixanta-set mil cent setanta euros (667.170,00 ?), que es financen amb càrrec a la línia de subvenció S6422000, «Foment de les arts escèniques», entitat 00330, de la secció 09, del capítol IV del pressupost de l'Institut Valencià de Cultura.  
  
Segon  
Les ajudes concedides mitjançant aquesta resolució estan acollides al règim de minimis establit en l'article 16 de l'Ordre 8/2020, de bases reguladores.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc seté de la resolució de convocatòria, entre les quals figura la de comunicar per escrit l'acceptació segons el model de l'annex III, en un termini no superior als deu dies hàbils següents a la seua publicació, i a la justificació per part dels beneficiaris, d'acord amb el resolc huité, fins a la data de 30.11.2021 assenyalada en aqueix mateix resolc. La falta de justificació en el termini indicat determinarà la pèrdua total del dret al cobrament de la subvenció.  
  
Quart  
Donar publicitat a les ajudes concedides en compliment d'allò assenyalat en l'article 18.1 de la Llei 38/2003, de 17 de novembre, general de subvencions, i amb l'article 9 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana. Fet que respon al desig de l'Institut Valencià de Cultura de posar a la disposició de la ciutadania la màxima informació d'accés a la cultura.  
  
Cinqué  
Arxivar les sol·licituds o denegar l'ajuda sol·licitada, als projectes de foment de les arts escèniques per als sectors teatral i circense que es relacionen a continuació i pels motius que s'especifiquen:  
De conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú dels administracions públiques, i 8, 14 i 46, de la Llei reguladora de la jurisdicció contenciosa administrativa, la resolució, que posarà fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la seua publicació en el DOGV.  
b) El recurs contenciós administratiu haurà d'interposar-se davant els jutjats contenciós administratius de València, en el termini de dos mesos a comptar des de l'endemà de la seua publicació en el DOGV.  
  
València, 7 d'octubre de 2021.- El president de l'Institut Valencià de Cultura: Vicent Marzà i Ibáñez.